નવી દિલ્હી, 24 ડિસેમ્બર: આજે દેશના પૂર્વ વડાપ્રધાન અટલ બિહારી વાજપેઇને જન્મદિવસના એક દિવસ પહેલા જ ભારત સરકાર તરફથી તેમને જન્મદિવસની ભેંટ મળી છે. આજે તેમને દેશના સર્વોત્તમ નાગરિક સન્માન 'ભારત રત્ન'થી સન્માનિત કરવાની જાહેરાત કરવામાં આવી છે. રાષ્ટ્રપતિ ભવન તરફથી જારી કરવામાં આવેલા નિવેદન અનુસાર, રાષ્ટ્રપતિને પંડિત મદન મોહન માલવીય (મરણોપરાંત) અને અટલ બિહારી વાજપેઇને 'ભારત રત્ન'થી સન્માનિત કરીને ખુશી થઇ રહી છે.